لغمان کې د افغانی سرې میاشتې د ځانګړې اونۍ نمانځغونډه ترسره شوه . نن سه شنبه د روان ۱۴۴۶ سپوږمیز کال د ربیع الثانی په ۱۲ لغمان کې د افغانی سرې میاشتې ټولنې د لغمان نمایندګۍ ریاست کې د افغانی سرې میاشتې د ځانګړې اونۍ نمانځغونډه د یو شمېر ادارو رئیسانو،د مجامع ولایتی غړو،د ختیځ زون استازو او د سرې میاشتې د رضاکارانو په شتون کې ترسره شوه یاده غونډه د لغمان نمایندګۍ د دعوت ارشاد مدیر مولوی صفت الله مدنی له لوری د قرآنکریم د مبارکو آیتونو په تلاوت سره پیل شوه د تلاوت څخه وروسته د لغمان نمایندګۍ رئیس مولوی ولی الله وقار د غونډې ګډونوالو ته ښه راغلاست وویلو ترڅنګ د نمایندګۍ د یو کلن فعالیتونه شریک کړل او له ټولو رئیس صیبانو څخه یې غوښتنه وکړه چې د خپلو ادارو د کارمندانو د یوې ورځې معاش د سرې میاشتې اکونټ ته انتقال کړی بیا د لغمان ولایت استازی عبدالحافظ حقانی د افغانی سرې میاشتې څخه د رئیس الوزراء حمایوی پیغام ولوست ورپسې د لغمان نمایندګۍ د خپرونو مدیر عصمت الله مبارز د ځانګړې اونۍ په اړه د افغانی سرې میاشتې د سرپرست عمومی رئیس ویډیوی پیغام له ګډونوالو سره شریک کړ بیا د لغمان د علماؤ شورا رئیس شیخ الحدیث محمد سلیم حقانی د سخاوت او مرستې په اړه وینا وکړه له هغه څخه وروسته د لغمان نمایندګۍ د خپرونو مدیر د افغانی سرې میاشتې د فعالیتونو ویډیو له ګډونوالو سره شریکه کړه بیا د لغمان د رئیس له لوری یو شمېر رئیسان په ستاینلیکونو ونازول د ستاینلیکونو د ویش څخه وروسته د لغمان د استیناف محکمې رئیس شیخ عبدالکریم وعده وکړه چې د خپلې ادارې د کارمندانو د یوې ورځې معاش به د سرې میاشتې بانکی اکونټ ته انتقالوی او د نوموړی په دعا سره غونډه پایته ورسېده. په درنښت د لغمان نمایندګۍ د خپرونو مدیریت